王嘉祥

王嘉祥（），字兆興，號-{乾}-峰，山東東昌府莘縣人，軍籍，明朝政治人物。

 生平 
嘉靖三十七年（1558年）戊午科山東鄉試第六十九名舉人。嘉靖四十一年（1562年）中式壬戌科會試第一百五名，三甲第四十三名進士。初授山西临晋县知縣，在任七日，丁母憂歸。服闋，起復任河南陈留县知县，隆慶二年（1568年）擢升工部主事，管修京倉，又督修穆宗皇陵，进阶承德郎，四年升本部员外郎，仍管舊職，五年赴長沙主持吉王朱翊鎮祭葬，六年正月便道归家，生病，二月升虞衡司郎中。隆慶六年八月，年五十一，卒于官。《明故奉政大夫工部郎中乾峰墓志铭》：隆慶六年八月初一日甲寅，工部虞衡清吏司郎中王公卒，卜于萬曆元年二月初九日庚申穸于祖塋之次。其子一鹍等持其所自为状，問銘于余，且泣告曰：肆我先君，禔身孝敬，歷官清修，感末疾未至剧，乃今竟成永诀，抱恨终天，曷维其已。兹有一二遗行，以图不朽。愿哀而賜之銘。……按状，公姓王氏，諱嘉祥，乾峰其别號也。世为莘之望族。高祖諱貴，耆德鍾祥，里闬推重。曾祖諱琮，领成化乙酉鄉薦，授山西翼城令，興利剔弊，號称神君，有功德及民，载在府、縣志可考。祖諱緯，躬耕砥行，隐德不仕。生公大父聘，为邑庠弟子员，懋學積行，表表于時。娶大母任氏，篤生公。大父遗世，不待于榮。大母年方三八余，公才二歲。惟时祖母劉氏尚在堂，大母誓无他志，事劉益谨，委曲周详；劉時加抚慰，愛如己出。……丙辰歲，詔旌任大母貞節，表其門闾。……

王嘉祥家族墓位于莘县明天中学院内，为聊城市重点文物保护单位。

 家族 
曾祖王琮，成化乙酉舉人，官山西翼城知縣；祖父王緯；父王聘，母任氏（旌表貞節）。慈侍下。

生三子：王一鹍，國子生；王一鵬，庠生；王一鶚。女婿李纯朴，舉人李宜春長子。

孫王承基、王紹基。

 参考文献 

Jia
Category:莘县人
Category:嘉靖三十七年戊午科山東鄉試舉人
Category:明朝陈留县知县
Category:明朝临晋县知县
Category:明朝工部主事
Category:明朝工部虞衡司郎中